Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 434

d) A szálláshely-üzemeltető, -menedzselő specializáció alapján: — idegenforgalmi szálláshelyek, ezen belül szállodák menedzselése; — szállodák és utazási irodák közötti együttműködés, kapcsolat szervezése, menedzselése; — nagyszállodákban részlegvezetői tevékenység (recepció, porta, kassza, emeletértékesítés); — nagyszállodák felsővezetői mellett szakreferensi tevékenység. III. A szakképesítés szakmai követelményei A felsőfokú szakképesítést szerzett idegenforgalmi menedzsernek rendelkeznie kell az általános vállalkozási gazdasági (ezen belül elsősorban kisvállalkozási), jogi, kommunikációs, pszichológiai, számítástechnikai, számviteli és adminisztrációs, pénzügyi és adózási, humán-, valamint marketingismeretekkel, készségekkel. Ezek felhasználásával munkakörétől és a vállalkozás (szervezet, hivatal) profiljától függően: — vezetőként az egység irányítása, középvezetőként, a vállalkozás (szervezet) menedzsmentjének tagjaként részvétel az idegenforgalmi tevékenység szervezésében, ellenőrzésében, értékelésében, gazdálkodó, szolgáltató tevékenységében; — a vállalkozás célkitűzéseinek, stratégiájának kidolgozása, illetve az ebben való közreműködés; — a döntésekhez szükséges adatok, információk, összefüggések rendszerezése, elemzése; — részvétel a felső vezető döntéseinek előkészítésében; középvezetői, felelős ügyintézői szinten a döntések meghozatala; — a menedzsment tagjaként közreműködés, egységvezetőként a tevékenység, a vállalkozásban foglalkoztatottak munkamegosztásának, a tevékenységi körök meghatározásának, a tárgyi és az információs feltételek biztosításának, a környezeti (pl. banki) kapcsolatok, valamint a személyi feltételek alakításának irányítása; — fontos szakmai követelmény a vendégközpontú, az eredményes gazdálkodáshoz nélkülözhetetlen menedzseri szemlélet, szakmai aktivitás, kreativitás, az új iránti érzé- 1998/39. szám kenység, racionális kockázatvállalás, az összefüggésekben gondolkodó, az idegenforgalmi piac viszonyai és általában a gazdálkodás keretei közötti eligazodás; — munkakörétől függően az egység működtetése, különös tekintettek a beosztott munkavállalók munkájának szervezésére, irányítására, a külső partneri kapcsolatok alakítására, az értékelési módszerek fejlesztésére, az adózási, pénzügyi, számviteli kötelezettségek teljesítésére, fejlesztési koncepciók kialakítására és teljesítésére; — legalább egy idegen nyelven „C” típusú, legalább középfokú nyelvvizsga, nyelvtudás; — a sikeres menedzsert, középvezetőt jellemző kommunikációs, kultúrák közötti kommunikációs készség magyar és két idegen nyelven; — a természetvédelemmel kapcsolatos alapismeretek elsajátítása; — az egészséget nem veszélyeztető és biztonságos munkavégzésre vonatkozó előírások (az 1993. évi XXXIII. törvény és a munkaügyi, valamint a népjóléti miniszter munkaegészségügyet és a munkabiztonságot érintő jogszabályok) ismerete és azoknak a kereskedelmi munka speciális adottságaihoz igazodó alkalmazása. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes